Fatahönnunarfélag Íslands ( FÍ ) er fagfélag fatahönnuða á Íslandi og er eigandi Hönnunarmiðstöðvar Íslands ásamt átta öðrum fagfélögum . Markmið félagsins er að efla samheldni meðal þeirra sem starfa við fatahönnun á Íslandi og standa vörð um réttindi félagsmanna . Félagið leggur áherslu á að stuðla að öllu því er til framfara horfir í greininni og að efla hugvit innan íslenskrar fatahönnunar . Félagið leggur sig fram við að upplýsa almenning um fatahönnuði og þeirra starfsvettvang . Fræðsla Félagið stendur fyrir hinum ýmsu sýningum og atburðum með það að leiðarljósi að kynna íslenska fatahönnun , fræða almenning um fatahönnuði og þeirra starfsvettvang ásamt því að hvetja til faglegrar umræðu . Uppskeruhátið Uppskeruhátíðin er haldin í árslok og er markmið hennar að efla samheldni félagsmanna og skapa vettvang fyrir fræðslu og faglega umræðu . Félagið hefur tekið þátt í HönnunarMars frá upphafi með samsýningum þar sem úrval hönnunar félagsmanna er sýnd undir listrænni stjórn sýningarstjóra . Félagið er eitt af fagfélögum sem eiga Hönnunarmiðstöð og fá því félagsmenn forgang til þátttöku í Hönnunarmars . HA er gefið út af Hönnunarmiðstöð og fá félagsmenn FÍ ritið sent heim að dyrum .